***Dan Nezavisnosti Bosne i Hercegovine ( 1. Mart 1992-2022)***

**30 godina od Dobijanja statusa Nezavisne Bosne i Hercegovine**

Dan nezavisnosti **Bosne i Hercegovine** nacionalni je praznik koji se obilježava **1. marta** svake godine, a kojim se proslavlja nezavisnost **Bosne i Hercegovine** od **Socijalističke federativne republike Jugoslavije**(**SFRJ**).

Punoljetni građani **Socijalističke republike Bosne i Hercegovine** glasali su o nezavisnosti **Bosne i Hercegovine** na referendumu na kojem je jedino pitanje bilo:

**Jeste li za suverenu i nezavisnu Bosnu i Hercegovinu, državu ravnopravnih građana, naroda Bosne i Hercegovine - Muslimana, Srba, Hrvata i pripadnika drugih naroda koji u njoj žive?**

Nezavisnost su podržali uglavnom **Bošnjaci i Hrvati**, dok je veći broj Srba **bojkotirao referendum** usljed SDS-ovog poziva da Srbi ne glasaju na referendumu. Referendumu je pristupilo ukupno **2.073.568 glasača** što je predstavljalo izlaznost od **63,6%.** Od ukupno izašlih na glasanje njih **99,7%**glasalo je za nezavisnost, a **0,3%** protiv te odluke. **Rezultati referenduma prihvaćeni su 6. marta iste godine u Parlamentu Bosne i Hercegovine.**

Ukaz o proglašenju zakona kojim se **1. mart proglašava Danom nezavisnosti Bosne i Hercegovine** i državnim praznikom **potpisao je predsjednik Predsjedništva Republike Bosne i Hercegovine Alija Izetbegović 6. marta 1995**, neposredno nakon okončanja rata u Bosni i Hercegovini i tačno tri godine nakon što je **Republička izborna komisija Socijalističke Republike Bosne i Hercegovine** potvrdila rezultate referenduma o **određivanju statusa Bosne i Hercegovine**.

**Mjesec dana nakon referenduma, uslijedila je otvorena velikosrpska agresija na BiH**.

Prethodno je Zakon o **1. martu** **donijela Skupština Republike Bosne i Hercegovine**, **28. februara 1995**. No, na osnovu ovog akta, Danas se***Dan Nezavisnosti*** obilježava samo u jednom dijelu teritorije Bosne i Hercegovine, odnosno u **Federaciji Bosne i Hercegovine**.

**Bruxellesskom(Briselskom) Deklaracijom** o **Jugoslaviji** od **17. Decembra 1991**., na temelju preporuka **međunarodne Arbitražne komisije**, kojom je predsjedavao **Robert Badinter**, konstatirana je disolucija **SFRJ i tadašnje republike su pozvane da se do 23. Decembra 1991. izjasne o neovisnosti**. Republike su dobile obećanja da će do **15. januara** biti i **međunarodno priznate**. Tri dana prije isteka spomenutog roka, točnije **20. Decembra 1991**., koalicija **Stranke demokratske akcije (SDA)i Hrvatske demokratske zajednice(HDZ)** podnijela je traženi zahtjev, a sutra je **Skupština srpskoga naroda donijela odluku o osnutku Srpske Republike Bosne i Hercegovine**.

**Skupština SRBiH je 25 Januara 1992**. donijela odlukuo raspisivanju referenduma o neovisnosti, koju su podržali **SDA i HDZ BiH**. **SDS-a BiH** u svemu tome nije bilo, jer su Srbi u međuvremenu donijeli proveli u djelu odluku o ustroju Srpske Republike Bosne i Hercegovine, koja je proglašena **9. Januara 1992**. Održavanje referenduma je najavljeno za **29. Februara i 1. Marta 1992. godine.**



Prvi dan referenduma, **29. Februara 1992**. donio je ljudske žrtve. Na cesti između **Turbeta i Komarna**, nedaleko od **Travnika** ubijena su **dvojica ljudi**, a jedan je teško ranjen, nakon što su se pokušali probiti automobilom kroz **barikadu** koju su postavili **mještani srpske nacionalnosti**. **Barikada je navodno postavljena kao odgovor na blokadu u Novom Travniku**, gdje su **mještani Hrvati onemogućili transport oružja iz tvornice Bratstvo**. **Apsurdno je da su oba poginula također bili Srbi**.

U nedjeljno rano poslijepodne**, 1. marta 1992**, drugog dana referenduma, u središtu **Sarajeva** dogodio se težak zločin. **Nekoliko osoba muslimanske nacionalnosti pucali su u svatove pod srpskom zastavom**. **Jednog čovjeka su ubili, a drugog teško ranili**. Pripadnik **Zelenih beretki, Ramiz Delalaić**, ubio je pucnjem iz pištolja mladoženjinog oca **Nikolu Gardovića i ranio svećenika Srpske pravoslavne crkve, Radenka Mikovića, ispred Stare crkve na Baščaršiji**, što je prema **srpskom shvaćanju početak rata**.

Priopćenjem se oglasila **SDS**, koja je ustvrdila da se ne radi samo o ugrožavanju života ljudi, nego je to napad na dostojanstvo i integritet cijelog srpskog naroda. **Malo prije ponoći, blokirano je Sarajevo**. Na svim važnijim raskrsnicama postavljene su barikade. Barikade su postavljene i u drugim gradovima u Bosni i Hercegovini: **Bosanskom Brodu, Bosanskom Šamcu, Derventi i Odžaku**. **SDS se oglasila priopćenjem iz kojega je bilo jasno da je ona organizator**. Prve noći na barikadama je ubijene tri, a ranjene četri osobe.

U **Bosanskom Brodu** pripadnici **srpske paravojne jedinice** su nakon referenduma, **1. marta**, podigli **barikadu**, **koju su polako pomicali prema mostu na Savi**. **Nakon dva dana**, **3. marta**, **blokirali su most praznom cisternom**. **Na policijsku patrolu, koja je pokušala ukloniti barikadu otvorena je paljba**, a policajci su na nju uzvratili i uspjeli ukloniti barikadu, nakon čega se sukob razbuktao i s manjim ili većim intenzitetom (razmjenjivanje pješačke i topničke paljbe) **nastavio do eskalacije rata**.

Na barikadama u **Sarajevu** je **bilo i po nekoliko hiljada maskiranih osoba**, uglavnom **lokalnog srpskog stanovništva**. Bila je to generalna proba rata za glavni grad. Zanimljive su i ocjene stanja u Bosni i Hercegovini. **Svjetske agencije izvješćivale su o barikadama i žrtvama u Sarajevu**. Hrvatski predsjednik **Franjo Tuđman** izjavio je da **je težište jugoslavenske krize preneseno u središte, na BiH**, gdje treba tražiti rješenje da se ne bi proširili ratno krvoproliće. Istakao je da se rješenje može pronaći samo pregovorima svih triju strana.

Nakon što su barikade privremeno uklonjene, **5. marta**, **predsjednik Predsjedništva RBiH Alija Izetbegović** ustvrdio je da je situacija pod kontrolom i pozivao je građane da iziđu u šetnju i da se druže.Umjesto šetnje i druženja, širom Bosne i Hercegovine organizirani su različiti skupovi, čiji će vrhunac uslijediti **6. aprila 1992**. u Sarajevu, najvećim prosvjedom.

Parlament je **28. februara 1995**. donio odluku da **se 1. mart slavi kao Dan nezavisnosti Bosne i Hercegovine**. **Dan nezavisnosti prvi put je proslavljen 7. aprila 1995**. **Evropska ekonomska zajednica priznala je ovaj dan kao Dan nezavisnosti Bosne i Hercegovine**.

Vlada **Republike Srpske osporava ovaj dan**, te se on zbog toga slavi samo u **Federaciji Bosne i Hercegovine.**

**Zastava Bosne i Hercegovine na zgradi Predsjedništva Bosne i Hercegovine**



* **Službeni naziv:** Dan nezavisnosti Bosne i Hercegovine
* **Vrsta:** Nacionalni praznik
* **Značenje:** Obilježava dan kada su građani Bosne i Hercegovine glasali na referendumu za nezavisnost 1992.
* Datum: 1. mart
* Trajanje: Svake godine
* Proslave: Ples, koncerti, Slobodan dan u Bosni i Hercegovini

**Sretan Dan Nezavisnosti Bosne i Hercegovine**

